wickkiey/tamil-wikipedia-markdown huggingface dataset:
# அந்தரங்க முடி


**அந்தரங்க முடி** (*Pubic hair* அல்லது *pubes*) என்பது இளம்பருவ, வயது வந்த மனிதர்களின் பிறப்புறுப்புப் பகுதியில் காணப்படும் முதிர்ந்த உடல் முடி ஆகும். இவ்வகை முடி பாலின உறுப்புகளின் மீதும் அதைச் சுற்றிலும் சில வேளை தொடையின் உள்பகுதியிலும் அமைந்திருக்கும். அந்தரங்கப் பகுதியில் மற்றும் அதை மூடியிருக்கும் மோன்ஸ் புபிஸ், இது ஒரு *அந்தரங்க இணைப்பு* என்று அழைக்கப்படுகிறது. ஆணின் ஆண்குறி தண்டின் மேற்பகுதியிலும் விதைப்பை மற்றும் அடிப்பகுதியிலும், பெண்ணின் பிறப்புறுப்பிலும் அந்தரங்க முடி காணப்படுகிறது. இது பொதுவாக மனித உடலில் காணப்படும் மற்ற முடிகளை விட கரு நிறமாகவும், வலுவாகவும் இருக்கும். பருவமடையும் போது ஆண்ட்ரோஜன்களின் அளவு கூடுவதால் இவ்வாறு நிகழ்கிறது. அந்தரங்க முடி என்பது இரண்டாம் நிலை பாலினப் பண்பு ஆகும்.
# திராவிசு கெட்


**திராவிசு கெட்** (*Travis Head*, பிறப்பு: 29 திசம்பர் 1993) ஆத்திரேலியப் பன்னாட்டுத் துடுப்பாட்ட வீரர். இவர் உள்ளூர் போட்டிகளில் தெற்கு ஆத்திரேலியா, அடிலெயிட் ஸ்ரைக்கர்ஸ் ஆகிய அணிகளில் விளையாடி வருகிறார். இவர் இடக்கை மட்டையாளர் ஆவார், வரையிட்ட நிறைவுகள் போட்டிகளில் தொடக்க ஆட்டக்காரராகவும், தேர்வுப் போட்டிகளில் நடு-வரிசை ஆட்டக்காரராகவும் களம் இறங்குகிறார். அத்துடன், இவர் வலக்கை எதிர்ச்சுழல் பந்து வீச்சாளரும் ஆவார். இவர் 2019 சனவரி முதல் 2020 நவம்பர் வரை ஆத்திரேலியத் தேசிய அணியின் இணைத் தலைவராக தேர்வுப் போட்டிகளில் பங்கேற்றார். இவர் 2023 ஐசிசி உலகத் தேர்வுத் துடுப்பாட்ட வாகை இறுதிப்போட்டியில் ஆத்திரேலிய அணியின் வெற்றிக்குக் காரணமாக இருந்தார், இவர் 163 ஓட்டங்களுடன் ஆட்ட நாயகனாகத் தேர்ந்தெடுக்கப்பட்டார்.  

## பன்னாட்டு சதங்கள்
2023 அக்டோபர் வரை, திராவிசு கெட் தேர்வுப் போட்டிகளில் ஆறு சதங்களையும், பன்னாட்டு ஒருநாள் போட்டிகளில் ஐந்து சதங்களையும் எடுத்துள்ளார்.  
**திராவிசு கெட் எடுத்த தேர்வு சதங்கள்**

| 1 | 161 | மனுக்கா நீள்வட்ட அரங்கம், கான்பரா | வெற்றி |  |
| --- | --- | --- | --- | --- |
| 2 | 114 | மெல்போர்ன் துடுப்பாட்ட அரங்கம், மெல்பேர்ண் | வெற்றி |  |
| 3 | 152 | பிரிசுபேன் துடுப்பாட்ட அரங்கம், பிரிஸ்பேன் | வெற்றி |  |
| 4 | 101 | பெல்லரைவ் ஓவல் அரங்கம், ஹோபார்ட் | வெற்றி |  |
| 5 | 175 | அடிலெய்டு நீள்வட்ட அரங்கம், அடிலெயிட் | வெற்றி |  |
| 6 | 163 | தி ஓவல், கென்னிங்டன் | வெற்றி | } |

**திராவிசு கெட் எடுத்த பன்னாட்டு ஒருநாள் சதங்கள்**

| 1 | 128 | அடிலெய்டு நீள்வட்ட அரங்கம், அடிலெயிட் | வெற்றி |  |  |
| --- | --- | --- | --- | --- | --- |
| 2 | 101 | கடாபி அரங்கம், லாகூர் | வெற்றி |  |  |
| 3 | 152 | மெல்போர்ன் துடுப்பாட்ட அரங்கம், மெல்பேர்ண் | வெற்றி |  |  |
| 4 | 109 | இமாச்சலப் பிரதேச அரங்கு, தரம்சாலா | வெற்றி |  |  |
| 5 | 137 | நரேந்திர மோடி விளையாட்டரங்கம், அகமதாபாது | 19 நவம்பர் 2023 | வெற்றி | } |
# ஜப்பேவால் சட்டமன்றத் தொகுதி



**ஜப்பேவால் சட்டமன்றத் தொகுதி** (தொகுதி வரிசை எண்:44) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஹோசியார்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த *டாக்டர் ராஜ்குமார்* ஆவார்.  

## 2022 பஞ்சாப் சட்டமன்றத் தேர்தல்
2022 பஞ்சாப் சட்டமன்றத் தேர்தலில் 47,375 வாக்குகள் பெற்ற டாக்டர் ராஜ்குமார் தன்னை எதிர்த்துப் போட்டியிட்ட ஆம் ஆத்மி கட்சியின் *சரன்ஜித்சிங் ஜன்னி* என்பவரை 7,646 வாக்குகள் வித்தியாசத்தில் தோற்கடித்தார்.
# சிக்கிம் சட்டப் பேரவை



**சிக்கிம் சட்டப் பேரவை** என்பது வடகிழக்கு இந்தியாவில் உள்ள சிக்கிம் மாநிலத்தின் ஓரவை மாநில சட்டமன்றமாகும். சிக்கிம் மாநிலத்தின் தலைநகரான கேங்டாக்கில் சட்டப் பேரவையின் இருக்கை உள்ளது.  

## வரலாறு

1975 இல் இந்திய அரசியலமைப்பின் 36 வது திருத்தத்தின் மூலம் சிக்கிம் இந்தியாவின் 22 வது மாநிலமாக மாறியது. சிக்கிம் சட்டப் பேரவை முப்பத்திரண்டு உறுப்பினர்களுக்குக் குறையாத உறுப்பினர்களைக் கொண்டிருக்க வேண்டும் என்றும், "சிக்கிமில் ஏப்ரல் 1974 இல் நடைபெற்ற தேர்தலின் விளைவாக, அந்தத் தேர்தல்களில் தேர்ந்தெடுக்கப்பட்ட 32 உறுப்பினர்களுடன் சிக்கிம் சட்டப் பேரவை உருவாக்கப்பட்டது (இனிமேல் அமர்வில் உள்ள உறுப்பினர்கள் என்று குறிப்பிடப்படுகிறது) அரசியலமைப்பின் கீழ் முறையாக அமைக்கப்பட்ட சிக்கிம் மாநிலத்தின் சட்டமன்றமாக கருதப்படும்."  

சிக்கிம், இந்தியாவின் வடகிழக்கில் அமைந்துள்ளது மற்றும் புவியியல் பரப்பளவு மற்றும் 6.1 லட்சம் மக்கள் தொகையை கொண்டுள்ளது. இது ஒரு சிறிய இமயமலை இராச்சியமாக இருந்தது, இது கிபி 17 ஆம் நூற்றாண்டு முதல் 1975 வரை சுமார் 3 நூற்றாண்டுகள் பரம்பரை முடியாட்சியால் ஆளப்பட்டது. 1950 ஆம் ஆண்டில், இந்த இராச்சியம் இந்திய அரசாங்கத்தின் காப்புநாடாக மாறியது, மேலும் அதன் பாதுகாப்பு, தகவல் தொடர்பு மற்றும் வெளி உறவுகள் இந்தியாவின் பொறுப்பாக மாறிய அதே வேளையில் அதன் உள் விவகாரங்களில் தன்னாட்சி அதிகாரம் பெற்றது. 26 ஏப்ரல 1975 தேதி முதல் இந்திய ஒன்றியத்தின் முழு அளவிலான மாநிலமாக மாற இந்த இராச்சியம் இறுதியாகத் தேர்வு செய்தது.  

1975 முதல் 1979 வரை சிக்கிம் மாநிலத்தின் முதல் முதலமைச்சராக காசி இலெண்டுப் தோர்சி இருந்தார். நர் பகதூர் பண்டாரி மற்றும் பவன் குமார் சாம்லிங் ஆகியோர் நீண்ட காலம் முதலமைச்சராக பதவி வகித்தனர். 2019 சிக்கிம் சட்டப் பேரவைத் தேர்தலின்படி, பிரேம் சிங் தமாங் முதல்வராக உள்ளார்.  

## பேரவையின் பேரவைத் தலைவர்கள்

| 1வது | 1974 | சதுர் சிங் இராய் | சிக்கிம் தேசிய காங்கிரசு |
| --- | --- | --- | --- |
| 2வது | 1979 | சோனம் செரிங் | சிக்கிம் சனதா பரிசத் |
| 3வது | 1985 | துளசி இராம் சர்மா | சிக்கிம் சங்க்ராம் பரிசத் |
| 4வது | 1989 | டோர்சி செரிங் |  |
| 5வது | 1994 | சக்ரா பகதூர் சுப்பா | சிக்கிம் சனநாயக முன்னணி |
| 6வது | 1999 | கலாவதி சுப்பா |  |
| 7வது | 2004 | டி. என். தகர்பா |  |
| 8வது | 2009 | கே. டி. கியால்ட்சன் |  |
| 9வது | 2014 | கேதார் நாத் இராய் |  |
| 10வது | 2019 | இலால் பகதூர் தாசு | சிக்கிம் கிராந்திகாரி மோர்ச்சா |
| அருண் குமார் உப்ரீதி |  |  |  |

## கட்டமைப்பு

சட்டப் பேரவையில் 32 உறுப்பினர்கள் உள்ளனர். பட்டியல் பழங்குடியினருக்கு (ST) 12 இடங்கள் ஒதுக்கப்பட்டுள்ளன. இந்த அட்டவணைப்படுத்தப்பட்ட பழங்குடியினர் பூட்டியா, லெப்சா (செர்பா), லிம்பு, தமாங் மற்றும் பிற சிக்கிம் நேபாளி சமூகங்கள் போன்ற இனப் பழங்குடியினரை உள்ளடக்கியது, இது சிக்கிம் இராச்சியம் (முடியாட்சி) இந்தியாவில் இணைக்கப்பட்டபோது குறிப்பிடப்பட்டுள்ளது. 2 இடங்கள் பட்டியல் சாதியினருக்கு (SC) ஒதுக்கப்பட்டுள்ளன. ஒரு இடம் (சங்கா) சிக்கிம் பௌத்த துறவி சமூகத்திற்கு ஒதுக்கப்பட்டுள்ளது.  

## சட்டப் பேரவை உறுப்பினர்கள்

2019 சிக்கிம் சட்டப் பேரவைத் தேர்தலில் பத்தாவது சட்டமன்றம் தேர்ந்தெடுக்கப்பட்டது.  

## மேலும் பார்க்கவும்

- சிக்கிம் முதலமைச்சர்களின் பட்டியல்
- சட்டப் பேரவை
# வள்ளியங்காவு தேவி கோயில்


**வள்ளியங்காவு தேவி கோயில்** இந்தியாவில் கேரள மாநிலத்தில் பீருமேடு வட்டத்தில், திருவிதாங்கூர் ரப்பர் மற்றும் டீ கம்பெனியிலிருந்து 15 கி.மீ. தொலைவிலும், முண்டக்காயத்திற்கு அருகில் 35ஆம் மைலிலும் அமைந்துள்ள வரலாற்று சிறப்புமிக்க துர்க்கை கோயிலாகும்.  

## செல்லும் வசதி
முண்டக்காயம் 35ஆம் மைலிலிருந்து நியாயமான கட்டணத்தில் ஆட்டோ, ஜீப், டாக்சிகள் மூலமாக இவ்விடத்தை அடையலாம்.  

## புராணங்கள், நம்பிக்கைகள்
துவாபர யுகம் போல் பழமையானதாக இக்கோயில் கருதப்படுகிறது. பாண்டவர்கள் தங்கள் மனைவி திரௌபதியுடன் வனவாசத்தின் போது தற்போதைய பாஞ்சாலிமேட்டை அடைந்து நீண்ட காலம் இங்கு தங்கினர். அங்கு குடியேறிய பழங்குடியினர் அவர்களுக்கு உதவி செய்தனர். பாண்டவர்கள் அந்த இடத்தை விட்டுச் செல்வதற்கு முன், அவர்கள் துர்கா தேவியின் சிலையை பழங்குடித் தலைவரிடம் கொடுத்து, தேவிக்கு காணிக்கை செலுத்த கேட்டுக்கொண்டனர். பூஜை முறைகள் பற்றி அறியாத பழங்குடியினர் தங்கள் சொந்த மரபுகளைப் பின்பற்றியதால் தேவி பத்ரா<nowiki/>வாக மாறி, ஆக்ரோஷமான வடிவம் பெற்றார். அவ்விடம் பழங்குடியினர் வசிக்க முடியாத நிலைக்கு உள்ளானது. தேவி தற்போதைய வள்ளியங்காவினை அடைந்தார். *வள்ளியடிக்காவு* என்றிருந்த இடம் நாளடைவில் *வள்ளியங்காவு* ஆனது. பின்னர், 'வஞ்சிப்புழா தம்புரான்' ஆதிவாசி மூப்பனுக்கு அம்மனை வழிபட அனுமதி வழங்கினார். கோயில் கட்ட 22 ஏக்கர் நிலம் வழங்கப்பட்டது.  

பழங்குடியினரின் நாகரீகமற்ற வழிபாட்டு முறை தேவியின் சக்திகளை அதிகரித்தது.அதனை அறிந்த மக்கள் பல்வேறு பகுதிகளில் இருந்து கோயிலுக்கு வர ஆரம்பிக்க, கோயில் பெயரும் புகழும் பெற்றது. நாகரீகமற்ற நடைமுறைகளைப் பின்பற்றியதன் காரணமாக, திருவிதாங்கூர் தேவசம் போர்டு கோயிலைக் கையகப்படுத்த மறுத்தது. மனித, மிருக பலிக்கு எதிராக நீதிமன்றத்தில் வழக்கு தொடரப்பட்டது. பழங்குடியினரின் தலைவரான கந்தன்கோந்தியின் மரணத்திற்குப் பிறகு, கோயிலின் உரிமையைப் பெறுமாறு தேவசம்போர்டுக்கு நீதிமன்றம் அறிவுறுத்தியது. 1993ஆம் ஆண்டில், கந்தன்கோந்தி இறந்தபின், கோவிலின் உரிமையை வாரியம் பெற்றது. கோவில் நிர்வாகத்திலும், பூஜை முறையிலும் பல மாற்றங்கள் செய்யப்பட்டன. *அருள்வாக்கின்படி* சிவன், கணபதி, புவனேஸ்வரி தேவி, நாகராஜா, நாகயட்சி, காலயட்சி போன்ற துணைத்தெய்வங்களுக்கு தனி சன்னதிகள் கட்டப்பட்டன. நாளடைவில் கோயிலில் பல மாற்றங்கள் ஏற்பட்டன.  

## பூசைகள்
இங்கு தினமும் எட்டு கால பூசைகள் நடைபெறுகின்றன.  

## திருவிழாக்கள்
மே மாதத்தில் (மீனம்) கோயில் விழாவும், பொங்கலும் மே மாதத்தில் (மீனம்) பல யாத்ரீகர்களின் முன்னிலையில் நடத்தப்படுகின்றன. துர்காஷ்டமி இங்கு கொண்டாடப்படகின்ற ஒரு முக்கியமான நிகழ்வாகும். செவ்வாய், வெள்ளி சிறப்பு வார நாட்களாகும். வெள்ளிக்கிழமைகளில் நாரங்கவிளக்கு, ஐஸ்வரிய பூசைகள் நிகழ்த்தப்பெறுகின்றன.
# கொடிக்குன்னு பகவதி கோயில்


**கொடிக்குன்னு பகவதி கோயில்** அல்லது **கொடிக்குன்னு அம்பலம்** என்பது இந்தியாவின் கேரளாவின் பாலக்காடு மாவட்டத்தில் பட்டாம்பிக்கு அருகில் பள்ளிப்புரம் கிராமத்தில் உள்ளது. இது துர்கா தேவிக்காக அர்ப்பணிக்கப்பட்ட ஒரு இந்துக் கோயிலாகும் .  

## கட்டிடக்கலை
இக்கோயில் மூன்று புனித வாயில்களைக் கொண்டுள்ளது.உள்ளே மண்டபத்திற்குள், கோயிலின் மூலவர் அம்மா என்று பொருள் தரும் வகையில் *அம்மா* என்று குறிப்பிடப்படுகிறார். அதே அளவு முக்கியத்துவத்துடன் சிவன் உள்ளார். மூலவரின் இடது புறத்தில் கணபதி உள்ளார்,.  

### தோற்றம்
கோயிலின் தோற்றமானது அருகிலுள்ள முத்தசியர் காவின் (பாட்டி கோயில்) மூலவரான முத்தசியருடன் தொடர்புடையதாகும். அவரும், கொடிக்குன்னத்தம்மா உள்ளிட்ட அவருடைய மூன்று அழகான மகள்களும் ஒரு கோடைக்கால இரவில் ஆற்றங்கரையில் உலா வந்தனர். அப்போது இளைய மகள் கணக்கன் சமூக நடன விழாவால் ஈர்க்கப்பெற்றாள். நிகழ்வின் முடிவில் அவள் வெளியேற மறுத்ததால், தேவி அவளைக் கணக்கனின் காவல் தெய்வமாக இருக்கும்படி கட்டளையிட்டாள். கணக்கர் காவு உருவாக இது காரணமானதாக இருந்ததாக புராணம் கூறுகிறது.  

பின்னர், மற்ற இரண்டு சகோதரிகளும் ஒரு மிருக பலி சடங்கைக் கண்டு தகராறில் ஈடுபட்டனர். இளையவர் சடங்கில் ஈடுபட்டு, இரத்த பலிகளுக்கு பெயர்பெற்ற கொடுங்கல்லூரில் குடியேறினார், மூத்த சகோதரியை கொடிக்குன்னுவில் வாழவிட்டார். இரு சகோதரிகளின் தங்கை மீதான வெறுப்பு காரணமாக கொடுங்கல்லூரை நோக்கிய திசையில் உள்ள அவர்களது கோவில் கதவுகள் மூடப்பட்டது. அதன் விளைவாக கணக்கர்காவு, கொடிக்குன்னு ஆகிய கோயில்களில் தெற்கு வாசல் இல்லாத நிலை ஏற்பட்டது.  

## படத்தொகுப்பு
<>  

</>  

## மேலும் பார்க்கவும்
- கேரளாவின் கோவில்கள்
# எச்டி 103079



**எச்டி 103079 (HD 103079)** என்பது மசுக்கா விண்மீன் குழுவில் உள்ள ஒரு B4V வகை நீல முதன்மை வரிசை விண்மீனாகும் . அதன் தோற்ற்ப் பொலிவுப் பருமை 4.89 ஆகும். இது இடமாறு அடிப்படையில் புவியிலிருந்து தோராயமாக 362 ஒளி ஆண்டுகள் தொலைவில் உள்ளது. இது தேள்- சென்டாரசு கூட்டமைப்பின் கீழ் சென்டாரசு- சிலுவை துணைக்குழுவில் உறுப்பாக உள்ளது, இது விண்மீன் முழுவதும் பொதுவான தோற்றம் மற்றும் சரியான இயக்கத்தைப் பகிர்ந்து கொள்ளும் முதன்மையான சூடான நீல-வெண்குறுமீன்களின் குழுவாகும்.  

இது 7.41 தோற்ற்ப் பொலிவுப் பருமையுடனும் 1.549" பிரிப்புடனும் ஓர் இணையைக் கொண்டுள்ளதாக அறிவிக்கப்பட்டுள்ளது.
# முகமாலை



<templatestyles src="Module:Infobox/styles.css"></templatestyles>  
**முகமாலை** என்பது இலங்கையில் வட மாகாணத்தின் கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பச்சிலைப்பள்ளி பிரதேச செயலாளர் பிரிவில் அமைந்துள்ளது. இது யாழ்ப்பாண நகரிலிருந்து ஏ-9 நெடுஞ்சாலை வழியாக சுமார் 30 கிலோமீட்டர் தூரத்தில் அமைந்துள்ளது.
# ஜகாங்கீர் மகால், ஓர்ச்சா


**ஜகாங்கீர் மகால்** (*Jahangir Mahal, Orchha*) இந்தியாவின் மத்தியப் பிரதேச மாநிலத்தில் உள்ள ஓர்ச்சாவில் அமைந்துள்ள ஒரு கோட்டையும் பாதுகாப்பு அரணுமாகும். இது ஜகாங்கீரின் கோட்டை, ஓர்ச்சா அரண்மனை, மகால்-இ-ஜகாங்கிர் ஓர்ச்சா எனவும் அறியப்படுகிறது.  

## வரலாறு
ஜகாங்கீர் மகால், கி. பி. 17-ஆம் நூற்றாண்டுக்கு முந்தையது. இது இப்பகுதியின் ஆட்சியாளர் வீர் சிங் தேவ் முகலாய பேரரசர் ஜஹாங்கீரின் வருகையின் போது அவரை அன்பாக வரவேற்பதற்காக கட்டப்பட்டது. அரண்மனையின் நுழைவாயில் கலையழகும் மரபுச் சிறப்பும் மிளிர்வதாகக் கட்டப்பட்டுள்ளது. கட்டிடத்தின் முன் சுவர் கிழக்கு நோக்கி உள்ளது. மேலும் ஓடுகளால் மூடப்பட்டுள்ளது. இது மூன்று மாடிகளைக் கொண்ட அமைப்பாகும். இது அழகாகத் தொங்கும் முகப்புகள், தாழ்வாரங்கள் மற்றும் அடுக்குமாடி குடியிருப்புகளால் கட்டமைக்கப்பட்டுள்ளது.  

ஜகாங்கீர் மகாலின் குவிமாடங்கள், தைமூர் பாணியில் கட்டப்பட்டுள்ளன. அதன் பிரமாண்டமான வாயில்கள் ஒரு போர் யானை நுழையும் அளவுக்குப் பெரியவை. மேலும், அதன் உச்சியில் பீரங்கிகளை வைக்குமளவுக்கு உயரமானவவை.  

## இதனையும் காண்க

- ஓர்ச்சா கோட்டை வளாகம்
- பிரவீன் ராய் மகால்
# பிரவீன் ராய் மகால்



**பிரவீன் ராய் மகால்** (Pravin Rai Mahal) என்பது 1618 இல் ஓர்ச்சாவின் இளவரசர் (பின்னர் மன்னர்) இந்திரஜித் சிங்கால் கட்டப்பட்ட மத்தியப் பிரதேசத்தில் உள்ள ஒரு அரண்மனை ஆகும். கவிஞரும் இசைக்கலைஞரும் "ஓர்ச்சாவின் நைட்டிங்கேல் " என்றும் அழைக்கப்படும் பிரவின் ராய் என்ற பெண்ணின் மீது கொண்ட காதலால் இது கட்டப்பட்டது. இது ஒரு மாநில பாதுகாக்கப்பட்ட நினைவுச்சின்னமாகும். **ஆனந்த் மண்டல் பாக்** மற்றும் **ராய் பிரவீன் மணிகா பவன்** எனவும் இது அழைக்கப்படுகிறது. இது 'டோப் கானா' என்றும் அழைக்கப்படுகிறது. ஏனெனில் இது பிற்காலத்தில் ஓர்ச்சா கோட்டை வளாகம் கண்காணிப்புச் சாவடியாகப் பயன்படுத்தப்பட்டது.  

## கட்டிடக்கலை
அரண்மனை மூன்று மாடிகளைக் கொண்டுள்ளது. இரண்டாவது மாடியில் பல ஓவியங்கள் மற்றும் பிரவீன் ராயின் பல்வேறு மனநிலைகளின் சித்தரிப்புகளுடன் ஒரு மைய மண்டபம் உள்ளது. அரண்மனையை ஒட்டி இரண்டு பகுதிகளாகப் பிரிக்கப்பட்ட ஒரு தோட்டமும் உள்ளது. அரண்மனை ஒரு பெரிய மாளிகையைக் கொண்டுள்ளது. மேலும் அது பெரிய சாரளரங்களுடன் சிறிய அறைகளைக் கொண்டுள்ளது. நல்ல வெளிச்சம் மற்றும் காற்று சுழற்சியும் இங்குள்ளது.  

அரண்மனையின் கோடைக்காலத்தில் பயன்படுத்தப்படும் ஒரு அறையில் அதன் காற்றை வெளிப்புற வெப்பநிலையை விட 10 டிகிரிக்கு மேல் குளிர்விக்கிறது.  

## பிரவின் ராயின் புராணக்கதை
பிரவீன் ராய் ஓர்ச்சா மாநிலத்தின் மன்னர் இந்திரஜித் சிங்கின் விருப்பமான காதலியாக இருந்தார். பிரவீன் ராயின் அழகு மற்றும் கவிதையைப் பற்றி கேள்விப்பட்ட முகலாயப் பேரரசர் அக்பர் அவரை தனது அரசவைக்கு அழைத்ததாக கூறப்படுகிறது.  

பிரவீன் ராய் அக்பரிடம் தான் ஏற்கனவே இந்திரஜித்தை காதலிப்பதாக தெரிவித்தார். இதனால் ஈர்க்கப்பட்ட அக்பர், மரியாதையுடன் அவளை திருப்பி அனுப்பினார். சுதீர் மௌரியாவின் இந்தி புதினமான இந்திரப்ரியாவில் ராய் பிரவீன் மையக் கதாபாத்திரமாகச் சித்தரிக்கப்பட்டுள்ளார்.  

## இதனையும் காண்க

- ஜகாங்கீர் மகால், ஓர்ச்சா
- ஓர்ச்சா கோட்டை வளாகம்
# இலட்சுமண் சிங் கௌர்


**இலட்சுமண் சிங் கௌர்** ( *Laxman Singh Gaur* ) (11 ஜூலை 1958 - 11 பிப்ரவரி 2008) ஓர் இந்திய அரசியல்வாதியும் மற்றும் மத்தியப் பிரதேசத்தின் உயர் கல்வி அமைச்சராக இருந்தவர். பாரதிய ஜனதா கட்சி உறுப்பினரான இவர் தனது பதவிக் காலத்தில் மத்தியப் பிரதேசத்தில் கல்வி முறையின் செயல்பாட்டை மேம்படுத்தினார். இவர் 11 பிப்ரவரி 2008 அன்று தேவாஸ் அருகே ஒரு வாகன விபத்தில் இறந்தார்.
# மாலினி கௌர்



**மாலினி லட்சுமண் சிங் கௌர்** (*Malini Gaur*) இந்தூரின் நகரத்தந்தையாக பணியாற்றிய பாரதிய ஜனதா கட்சியைச் சேர்ந்த இந்திய அரசியல்வாதி ஆவார். தனது கணவர் இறந்த பின்னர் காலியான இந்தோர் 4 சட்டப் பேரவைத் தொகுதியில் போட்டியிட்டு மத்தியப் பிரதேச சட்டப் பேரவை உறுப்பினராகத் தேர்ந்தெடுக்கப்பட்டார். இவர் பிப்ரவரி 2015 இல் தனது நெருங்கிய போட்டியாளரான இந்திய தேசிய காங்கிரசின் அர்ச்சனா ஜெய்ஸ்வாலை 2.8 லட்சம் வாக்குகள் வித்தியாசத்தில் தோற்கடித்து நகரத் தந்தை ஆனார். உமாசாக்சி சர்மா என்பவருக்கு இவ்வாறு அதிக வாக்குகள் வித்தியாசத்தில் வெற்றி பெற்ற இரண்டாவது பெண்மணி ஆனார். இவரது கணவர் இலட்சுமண் சிங் கௌர், மத்தியப் பிரதேசத்தின் முன்னாள் உயர்கல்வி அமைச்சராக இருந்தவர். இவரது கணவர் பிப்ரவரி 2008 இல் தேவாஸ் அருகே வாகன விபத்தில் இறந்தார்.
# கைலாஷ் விஜய்வர்கியா


**கைலாஷ் விஜய்வர்கியா** (*Kailash Vijayvargiya*) (பிறப்பு 13 மே 1956) ஓர் இந்திய அரசியல்வாதியாவார். இவர், பாரதிய ஜனதா கட்சி சார்பில் இந்தோரின் நகரத்தந்தையாகவும், சட்டப் பேரவை உறுப்பினராகவும் இருந்துள்ளார். இவர், 6 முறை சட்டமன்ற உறுப்பினராகவும், கட்சியின் மத்திய தலைமைக்கு உயர்த்தப்படுவதற்கு முன்பு 12 ஆண்டுகளுக்கும் மேலாக மத்திய பிரதேச அரசில் அமைச்சராகவும் இருந்துள்ளார்.  

விஜயவர்கியா, 2014 இல் அரியானாவுக்கான பாரதிய ஜனதா கட்சியின் தேர்தல் பொறுப்பாளராக நியமிக்கப்பட்டார், அத்தேர்தலில் சட்டமன்றத் தேர்தலில் கட்சி பெரும்பான்மை பெற்றது. இந்த வெற்றி மூலம் ஜூன் 2015 இல் இவர் கட்சியின் தேசிய பொதுச் செயலாளராக அமித் சா இவரை நியமித்தார். மேலும், மேற்கு வங்காளத்தில் பாஜகவின் புதிய தலைவராகவும் நியமிக்கப்பட்டார்.  

## தனிப்பட்ட வாழ்க்கை
விஜய்வர்கியா இந்தூரில் சங்கர்தயாள் விஜய்வர்கியாவுக்கு 1956 மே 13 அன்று பிறந்தார். இவர் இளம் அறிவியல் பட்டம் பெற்றவர். பின்னர் இளங்கலைச் சட்டமும் படித்தார். இவர் ஆஷா என்பவரை மணந்தார். இவர்களுக்கு அரசியல்வாதியான ஆகாஷ் விஜய்வர்கியா உட்பட இரண்டு மகன்கள் உள்ளனர்.  

## அரசியல் வாழ்க்கை
விஜயவர்கியா, 1975 இல் அகில பாரத வித்தியார்த்தி பரிசத் மூலம் அரசியலில் நுழைந்தார். இவர் 1983 இல் இந்தோர் நகராட்சி உறுப்பினராகவும், 1985 இல் நிலைக்குழு உறுப்பினராகவும் ஆனார். பாரதிய ஜனதா யுவ மோர்ச்சா, பாரதிய ஜனதா கட்சி ஆகியவற்றின் மாநிலச் செயலாளராகவும், மாநில பாஜக சட்டப் பிரிவின் ஒருங்கிணைப்பாளராகவும் இருந்துள்ளார். 1985 இல் வித்யார்த்தி பரிசத்தின் மாநில ஒருங்கிணைப்பாளராகவும், 1992 இல் பாரதிய ஜனதா யுவ மோர்ச்சாவின் மாநிலத் துணைத் தலைவராகவும், அதன் தேசிய பொதுச் செயலாளராகவும், 1993 இல் குசராத்தின் தலைவராகவும் ஆனார். விஜய்வர்கியா 1990, 1993, 1998, 2003, 2008 மற்றும் 2013 ஆம் ஆண்டுகளில் மத்தியப் பிரதேச சட்டப் பேரவைக்குத் தேர்ந்தெடுக்கப்பட்டார்  

2014 ஆம் ஆண்டு பாரதிய ஜனதா கட்சியின் அரியானா மாநில சட்டமன்றத் தேர்தல் பிரச்சாரத்திற்கு இவர் பொறுப்பாளராக இருந்தார். அக்கட்சி 2014இல் நடந்த அரியானா மாநில சட்டமன்றத் தேர்தலில் முதல் வெற்றியைப் பதிவுசெய்து 4 லிருந்து 47 இடங்களாகப் பிடித்தது. இந்த வெற்றியின் மூலம் இவர் பாரதிய ஜனதா கட்சியின் தேசிய பொதுச் செயலாளராகவும், 2015 இல் மேற்கு வங்காளத்திற்கான கட்சியின் தலைவராகவும் நியமிக்கப்பட்டார் 2021 ஆம் ஆண்டிற்கான இந்தியாவின் முதல் 100 செல்வாக்கு மிக்க நபர் பட்டியலில் இவர் சேர்க்கப்பட்டார் 2019 மக்களவைத் தேர்தலில் கட்சி 18 இடங்களை வென்றதால் இவர் மேற்கு வங்காளத்தில் பாஜகவின் முக்கிய நபராக கருதப்பட்டார்.  

## நகரத்தந்தை
விஜய்வர்கியா 2000 ஆம் ஆண்டில் இந்தோர் மாநகராட்சிக்கு நேரடியாக தேர்ந்தெடுக்கப்பட்ட முதல் நகரத்தந்தை ஆனார். இவர் 2003 இல் தெற்காசிய நகரத்தந்தை அமைப்பின் தலைவராக பரிந்துரைக்கப்பட்டார். மேலும் டர்பனில் நடந்த உலக பூமி உச்சி மாநாட்டில் இந்திய தன்னார்வ அமைப்பின் குழுவை வழிநடத்தினார்.
# துர்ரேபாசு கான்



**துர்ரேபாசு கான்** (*Turrebaz Khan*) (இறப்பு : 1857 ஆம் ஆண்டு) ரோகில்லா இனக்குழுவின் இந்திய நாட்டினைச் சேர்ந்த புரட்சியாளர் ஆவார். 1857 ஆம் ஆண்டு நடந்த இந்திய கிளர்ச்சியின் போது ஐதராபாத் மாநிலத்தில் ஆங்கிலேயருக்கு எதிராக போராடினார். மேலும் ஆங்கிலேயர்களால் தூக்கிலிடப்பட்டார்.  

## வாழ்க்கை
துர்ரேபாசு கான் இன்றைய ஹைதராபாத் மாவட்டத்தில் உள்ள பேகம் பசாரில் பிறந்தார். ஆளும் நிஜாமின் எதிர்ப்பையும் மீறி ஆங்கிலேயர்களுக்கு எதிராக கிளர்ச்சி செய்தார். பேகம் பசாரில் உள்ள ஒரு தெருவுக்கு இவர் பெயரிடப்பட்டது.
# எச்டி 107148



2012 இல், 1790 வானியல் அலகு பிரிப்பில் எச்டி *107148 பி* ஒரு வெ<nowiki/>ண்குறுமீன் இணை கண்டறியப்பட்டது, மேலும் 2014 ஆம் ஆண்டில் உறுதிப்படுத்தப்பட்டது. இது முந்தைய 1.8 விண்மீனின் எஞ்சிய 0.6 அகடாகும்.  

## கோள் அமைப்பு
2006 ஆம் ஆண்டில், காரிக்கோல் ஒத்த பொருண்மை கொண்ட புறக்கோளின் கண்டுபிடிப்பு அறிவிக்கப்பட்டது. எச்டி 107148 பி குறிப்பிடத்தக்க சீரமைந்த வட்டணையில் மற்றொரு நெப்டியூன் ஒத்த கோள் சுற்றி வருவது 2021 ஆம் ஆண்டில் கண்டுபிடிக்கப்பட்டது.  

**எச்டி 107148 விண்மீனை** எச்டி 108147 விண்மீனுடன் குழப்பிக் கொள்ளக்கூடாது, இது 2000 ஆம் ஆண்டில் கண்டுபிடிக்கப்பட்ட சிலுவை விண்மீன் குழுவில் அமைந்துள்ள ஒரு சூரியப் புறக் கோளையும் கொண்டுள்ளது.  

## மேலும் பார்க்கவும்

- சூரியப் புறக்கோள்களின் பட்டியல்
# எச்டி 108541



**எச்டி 1085419 (HD 108541)** அல்லது **u சென்டாரி** என்பது சென்டாரசு விண்மீன் குழுவில் அமைந்துள்ள ஒரு விண்மீனாகும், இது எச் ஆர் **4748** என்றும் அழைக்கப்படுகிறது. விண்மீனின் தோற்றப் பொலிவுப் பருமை சுமார் 5.4 ஆகும், அதாவது சிறந்த பார்வை நிலைமைகளின் கீழ் அது வெற்றுக் கண்ணுக்கே தெரியும். அதன் தொலைவு சுமார் 440 ஒளி ஆண்டுகள் (140 பார்செக்குகள் ) ஆகும், அதன் இடமாறு ஹிப்பர்கோஸ் ஆஸ்ட்ரோமெட்ரி செயற்கைக்கோளால் அளவிடப்படுகிறது. எச்டி 108541 இன் கதிர்நிரல் வகை B8/9V ஆகும், அதாவது இது பிந்தைய B-வகை முதன்மை வரிசை விண்மீன் . இந்த வகை விண்மீன்கள் சூரியனை விட சில மடங்கு அதிக பொருண்மை கொண்டவை. மேலும் 10,000 முதல் 30,000 கெ வரை விளைவுறு வெப்பநிலையைக் கொண்டுள்ளன. HD 108541 என்பது சூரியனை விட 3 மடங்கு குறைவான பொருண்மை கொண்டதும் வெப்பநிலை சுமார் 11,000 கெ கொண்டதும் ஆகும்.
# பன்வாரி லால் பைரவா



**பன்வாரி லால் பைரவா** (Banwari Lal Bairwa) இந்தியாவைச் சேர்ந்த ஓர் அரசியல்வாதியாவார். 1933 ஆம் ஆண்டு சனவரி மாதம் 19 ஆம் தேதியன்று இவர் பிறந்தார். இந்திய தேசிய காங்கிரசு கட்சியில் உறுப்பினராகவும் தலைவராகவும் இருந்தார். இராசத்தான் மாநிலத்தின் துணை முதலமைச்சராகவும் இருந்துள்ளார். இந்திய நாடாளுமன்றத்தின் கீழ்ச்சபையான மக்களவையில் இவர் நாடாளுமன்ற உறுப்பினராகவும் இருந்துள்ளார். இதற்காக டோங்க் மக்களவைத் தொகுதியில் போட்டியிட்டு வெற்றி பெற்றார்.  

2009 ஆம் ஆண்டு சூலை மாதம் 22 ஆம் தேதி இராசத்தான் மாநிலம் செய்ப்பூரில் பன்வாரிலால் பைரவா தன்னுடைய 76 ஆவது வயதில் காலமானார்.
# ஆகாஷ் விஜய்வர்கியா


**ஆகாஷ் விஜய்வர்கியா** (*Akash Vijayvargiya*) மத்தியப் பிரதேசத்தின் இந்தோரைச் சேர்ந்த பாரதிய ஜனதா கட்சி அரசியல்வாதி ஆவார். 2018 மத்தியப் பிரதேச சட்டப் பேரவைத் தேர்தலில், ஆகாஷ் இந்திய தேசிய காங்கிரசின் மூத்த தலைவரும், 3 முறை சட்டப் பேரவை உறுப்பினராக இருந்தவருமான அஷ்வின் ஜோஷியை 5700 வாக்குகள் வித்தியாசத்தில் தோற்கடித்து தனது முதல் தேர்தலில் வெற்றியைப் பெற்றார். இவர் 'தேவ் சே மகாதேவ்' என்ற ஆன்மீக ஊக்க புத்தகத்தை எழுதியுள்ளார். இந்த புத்தகம் ராம்தேவ் முன்னிலையில் வெளியிடப்பட்டது. இவர் பாரதிய ஜனதா கட்சியின் தேசிய பொதுச் செயலாளர் கைலாஷ் விஜய்வர்கியாவின் மூத்த மகன் ஆவார்.  

## சர்ச்சைகள்
26 ஜூன் 2019 அன்று, அரசு ஊழியர் ஒருவரை துடுப்பாட்ட மட்டையால் அடித்ததற்காக இவர் செய்திகளில் இடம் பெற்றார். இது இவரது சொந்த அரசியல் கட்சி உறுப்பினர்கள் உட்பட அனைத்து தரப்பிலிருந்தும் கடுமையான விமர்சனத்தை ஏற்படுத்தியது. காணொளி இணையத்தில் பரவியதை அடுத்து, இவர் காவலர்களால் கைது செய்யப்பட்டார்.
# மல்சா மகால்

**மல்சா மகால்** (*Malcha Mahal*) **விலாயத் மகால்** என்றும் அழைக்கப்படும் இது இந்தியாவின் புது தில்லியின் சாணக்கியபுரி பகுதியில் உள்ள இந்திய விண்வெளி ஆய்வு நிறுவனத்தின் தில்லி புவி நிலையத்திற்கு அடுத்ததாக அமைந்துள்ள துக்ளக் காலத்து வேட்டையாடும் விடுதியாகும். இது 1325 இல் தில்லி சுல்தானகத்தை செப்டம்பர் 10, 1993 அன்று, விலாயத் தனது 62 வது வயதில் தற்கொலை செய்துகொண்டார். விலயத்தின் குடும்பம் மோசடியான செயல்களில் ஈடுபட்டதாகக் கூறுகிறார்கள்.  

தற்போது கட்டடம் பெரும்பாலும் இடிந்து விழும் நிலையில் உள்ளது. விலாயத்தின் மரணத்திற்குப் பிறகு, பேகத்தின் மகள் சகினா மகால் மற்றும் மகன் இளவரசர் அலி ராசா (என்கிற சைரஸ்) ஆகியோர் தொடர்ந்து இதில் வசித்து வந்தனர். சைரஸ் 2017 இன் பிற்பகுதியில் இறந்தார்; அவரது சகோதரி அவருக்கு சில ஆண்டுகளுக்கு முன்பு இறந்துவிட்டார், ஆனால் சரியான தேதி தெரியவில்லை.  

## வரலாறு
இரைசினா குன்றைச் சுற்றியுள்ள வரலாற்று கிராமங்களில் ஒன்றான மல்சாவில் மல்சா மகால் அமைந்துள்ளது. 1920 களில் தலைநகர் புது தில்லியைக் கட்டும் போது, குடியரசுத் தலைவர் இல்லம் உட்பட இரைசினா, தோடாபூர், அலிகஞ்ச், பில்லாஞ்சி, ஜெய்சிங்புரம் மற்றும் குசாக் ஆகிய கிராமங்களுடன் மல்சாவும் ஆங்கிலேயர்களால் மாற்றப்பட்டது.  
## விலாயத் மகால் வசிக்கும் இடம்

1984 ஆம் ஆண்டு இந்தியப் பிரதமர் இந்திரா காந்தியின் தலையீட்டைத் தொடர்ந்து , அயோத்தியின் கடைசி நவாப் வாஜித் அலி ஷாவின் கொள்ளுப் பேத்தி பேகம் விலாயத் மகாலுக்கு, மே 1985 இல் இந்த மகால் ஒதுக்கப்பட்டதாகக் கூறப்படுகிறது. வாஜித் அலி ஷாவின் ராச்சியம் ஆங்கிலேயர்களால் கைப்பற்றப்பட்டபோது அவத்தில் உள்ள தனது மூதாதையர் சொத்துக்களை இழந்ததற்கு இழப்பீடு வழங்கக் கோரி, பேகம் விலாயத் மகால் ஒன்பது ஆண்டுகளாக புது தில்லி ரயில் நிலையத்தின் காத்திருப்பு அறையில் வசித்து வந்தார்.  

## இதனையும் காண்க

- தீன் மூர்த்தி பவன், தில்லியில் உள்ள பெரோஸ் ஷா துக்ளக்கின் மற்றொரு வேட்டை விடுதி
- ஆசுத்தல், தில்லியில் உள்ள ஷாஜகானின் வேட்டை விடுதி

-
# துருச் சிலம்பன்


**துருச் சிலம்பன்** (*Rusty laughingthrush*)(*தெரோரிகினசு பொசிலோரைங்கசு*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது தைவானில் காணப்படுகிறது. இது முன்னர் சீனாவின் பிரதான நிலப்பகுதியின் பழுப்புச் சிர்ப்பானின் ஒரு துணையினமாக கருதப்பட்டது. துருச் சிரிப்பானுடன் ஒப்பிடும்போது, பழுப்புச் சிரிப்பான் வெளிறிய சாம்பல் நிறத்தின் கீழ்ப் பகுதிகளும் மிகவும் மாறுபட்ட செம்பழுப்பு இறக்கைகள், வால் வரை பரந்த வெள்ளை முனைகள் மற்றும் தனித்துவமான கறுப்பு முகட்டுப் பகுதியினைக் கொண்டுள்ளது.  

இந்த சிற்றினம் முன்பு *கருலாக்சு* பேரினத்தில் வைக்கப்பட்டது, ஆனால் 2018-ல் ஒரு விரிவான மூலக்கூறு தொகுதி வரலாற்று ஆய்வு வெளியிடப்பட்டதைத் தொடர்ந்து, புதிய *தெரோரிகினசு* பேரினத்திற்கு மாற்றப்பட்டது.
# மம்தா பூபேசு



**மம்தா பூபேசு பைர்வா** (*Mamta Bhupesh Bairwa*) இந்தியாவைச் சேர்ந்த ஓர் அரசியல்வாதியாவார். 1973 ஆம் ஆண்டு சூன் மாதம் 28 ஆம் தேதியன்று இவர் பிறந்தார். இந்திய தேசிய காங்கிரசு கட்சியில் உறுப்பினராக உள்ளார். இராசத்தான் சட்டப் பேரவைக்கு நடைபெற்ற தேர்தலில் சிக்ராய் சட்டமன்றத் தொகுதியில் போட்டியிட்டு வென்று இராசத்தானின் சட்டமன்ற உறுப்பினரானார். தற்போதைய இராசத்தான் அமைச்சரவையில் பெண்கள் மற்றும் குழந்தைகள் நலன், குழந்தைகள் அதிகாரமளித்தல், இராசத்தான் அரசாங்கத்தில் திட்டமிடல் அமைச்சராக உள்ளார்.
# மலமக்காவு ஐயப்பன் கோயில்



**மலமக்காடு ஐயப்பன் கோயில்** கேரளாவில் பாலக்காடு மாவட்டத்தில் ஆனக்கார பஞ்சாயத்தில் உள்ள ஐயப்பன் கோயிலாகும்.  

## சிறப்பு
செங்கழனீர்ப்பூ என்ற ஒரு பூ இக்கோயில் குளத்தில் மட்டுமே மலர்கிறது. அதனை மூலவருக்குப் படைக்கின்றனர்.  

## இடம்
இக்கோயில் மலமக்காவு தேசத்தில் அமைந்துள்ளது. ஆனால், பெயரில் உள்ளதுபோல, மலையின் உச்சியில் கோயில் அமைந்திருக்கவில்லை, மாறாக தாழ்வான பகுதியில் உள்ளது. இந்த இடமானது கோயில் திருவிழாக்களில் பயன்படுத்தப்படுகின்ற பாரம்பரிய தாள இசைக்கருவியான தயம்பகாவுக்கு பிரபலமானதாகும்.  

## மேலும் பார்க்கவும்
- கேரளாவின் கோவில்கள்
# வெண்புருவச் சிரிப்பான்



**வெண்புருவச் சிரிப்பான்** (*தெரோரிகினசு சான்னியோ*) லியோத்ரிச்சிடே குடும்பத்தைச் சேர்ந்த பறவை சிற்றினம் ஆகும். இந்த சிற்றினம் முதன்முதலில் 1867-ல் இராபர்ட் சுவைன்கோவால் விவரிக்கப்பட்டது. இது சீனா, ஆங்காங், இந்தியா, லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது.  

இந்த சிற்றினம் முன்பு *கர்ருலாக்சு* பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி வரலாற்று ஆய்வு வெளியிடப்பட்டதைத் தொடர்ந்து, புதிதாகத் தோற்றுவிக்கப்பட்ட *ஸ்டெரோரினஸ்* பேரினத்திற்கு மாற்றப்பட்டது.
# எச்டி 208487



**எச்டி 208487 (HD 208487)** என்பது கிரசு விண்மீன் குழுவில் தோராயமாக 144 ஒளி ஆண்டுகள் தொலைவில் அமைந்துள்ள 7 ஆம் பருமை G-வகை முதன்மை வரிசை விண்மீனாகும் . இது சூரியனின் அதே நிறமாலை வகையை கொண்டுள்ள G2V. ஆக இருப்பினும், இது சற்றே குறைவான பொருண்மைடனும் அதிக ஒளிர்மையுடனும் இருக்கலாம், இது சற்று பழையது என்பதைக் குறிக்கிறது. 2008 ஆம் ஆண்டு நிலவரப்படி, அறியப்பட்ட ஒரு சூரியப் புறக் கோள் ஒன்று விண்மீனைச் சுற்றி வருவதாக உறுதிப்படுத்தப்பட்டுள்ளது.  

எச்டி 208487 என்ற விண்மீனின் பெயர் **இட்டோண்டா** . பன்னாட்டு வானியல் ஒன்றியத்தின் 100 வது ஆண்டு விழாவின் போது, காபோனால், புற உலகங்கள் பெயரிடல் பரப்புரையில் இந்தப் பெயர் தேர்ந்தெடுக்கப்பட்டது. இடோண்டா, மைனே மொழியில், அழகான அனைத்தையும் குறிக்கிறது.  

## கோள் அமைப்பு
**எச்டி** 208487 என்ற நட்சத்திரத்தை சுற்றி வரும் கோள் ஒன்று உள்ளது, இது எச்டி 208487 பி . இது வியாழனை விட குறைந்தது பாதி பொருண்மை கொண்டது. மேலும் இது ஒரு மையப்பிறழ்வான 130-நாள் வட்டனைக் காலத்துடன் அமைந்துள்ளது.  

இந்த அமைப்பில் இரண்டாவது கோள் ஒன்றும் 2005, செப்டம்பர் 13 அன்று பிசி கிரெகொரியால் கண்டுபிடிக்கப்பட்டது கோள் அளவுருக்களைத் தீர்மானிக்க ஆர வேக தரவுத்தொகுப்பின் பேய்சியன் பகுப்பாய்வைப் பயன்படுத்தி இந்த கண்டுபிடிப்பு செய்யப்பட்டது. எவ்வாறாயினும், எச்டி 208487 அமைப்பிற்கான மாற்று இரண்டு-கோள் தீர்வு சாத்தியம் என்பதை மேலும் ஒரு பகுப்பாய்வு வெளிப்படுத்தியது, 908-நாள் வட்டணை காலத்துக்குப் பதிலாக 28-நாள் வட்டணையில் ஒரு கோள் உள்ளது, மேலும், இதில் கரும்புள்ளிச் செயல்பாடு அதிகமாக இருப்பதாக முடிவு செய்யப்பட்டது. இரண்டாவது கோள் இருப்பதை விட ஒரு கோளின் தீர்வுக்கான எச்சங்கள் இருக்கலாம்.
# மணப்புள்ளிக்காவு

**மணப்புள்ளிகாவு** என்பது இந்தியாவின் கேரளாவின் பாலக்காடு நகரில் பாலக்காடு நகராட்சியின் வார்டு 27இல் அமைந்துள்ள ஒரு இந்து கோவில் ஆகும். மணப்புள்ளிகாவு பாலக்காடு நகரில் குடியிருப்புகள். குடியிருப்பு காலனிகளை உள்ளடக்கிய ஒரு பெரிய குடியிருப்புப் பகுதியாக உள்ளது.  

## மணப்புள்ளிக்காவு விழா
மணப்புள்ளிக்காவு வேளா என்று அழைக்கப்படும் விழா இக்கோயிலில் ஆண்டுதோறும் கொண்டாடப்படுகிறது. அது மிகவும் புகழ்பெற்றதாகும். இது ஒரு பகவதி கோயிலாகும். இது மிகவும் பழமையான வரலாறு கொண்டது.  

## மேலும் பார்க்கவும்
- கேரளாவின் கோவில்கள்
# சேதன் தூதி



**சேத்தன் தூதி** (*Chetan Dudi*) இந்தியாவைச் சேர்ந்த ஓர் அரசியல்வாதியாவார்.சேத்தன் சிங் சவுத்ரி என்ற பெயராலும் இவர் அறியப்படுகிறார். இந்திய தேசிய காங்கிரசு கட்சியின் உறுப்பினராக உள்ளார். இராசத்தான் மாநிலத்தின் தீத்வானா சட்டமன்றத் தொகுதியை பிரதிநிதித்துவப்படுத்தும் 15 ஆவது இராசத்தான் சட்டமன்ற உறுப்பினரகப் பணியாற்றுகிறார்.  

## அரசியல் வாழ்க்கை
சேத்தன் தூதி 2009 ஆம் ஆண்டின் பிற்பகுதியில் தனது அரசியல் வாழ்க்கையைத் தொடங்கினார், அதே ஆண்டு நவம்பரில் நாகூர் இளைஞர் காங்கிரசின் தலைவராக தேர்ந்தெடுக்கப்பட்டார்.  

2018 ஆம் ஆண்டில் தீத்வானா சட்டமன்றத் தொகுதியில் போட்டியிட்டு 92,981 (56.01%) வாக்குகளுடன் சட்டமன்ற உறுப்பினராக வெற்றி பெற்றார். பாரதிய சனதா கட்சியின் சிந்தேந்திர சிங்கை தோற்கடித்தார்.
# வீரேந்திர சிங் (அரசியல்வாதி)



**வீரேந்திர சிங்** (*Virendra Singh* ) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக இருந்தார். 2018 ஆம் ஆண்டு நடைபெற்ற இராசத்தான் சட்டப்பேரவை தேர்தல்ல் தந்தா ராம்கர் தொகுதியில் போட்டியிட்டு இராசத்தான் சட்டமன்ற உறுப்பினராகவும் தேர்ந்தெடுக்கப்பட்டார். ஒரு பட்டதாரியான இவர் உழவராகவும் வணிகராகவும் அறியப்படுகிறார். சிகர் நகரிலுள்ள் சிறீ கல்யான் அரசு மேல்நிலைப்பள்ளீயில் கல்வி கற்ற இவர் சிறீ கல்யான் அரசு கலைக்கல்லூரியில் பட்டமும் பெற்றார்.
# சாணக்கியபுரி



**சாணக்யபுரி** ( *Chanakyapuri*) என்பது தில்லியின் அண்மைப் பகுதியாகும். 1950 களில் புது தில்லியில் நிறுவப்பட்ட பெரும்பாலான வெளிநாட்டுத் தூதரகங்களின் தலைமையகம் இங்கு அமைந்துள்ளது. இது புது தில்லி மாவட்டத்தின் துணைப் பிரிவாகவும் உள்ளது. சாணக்கியபுரி, அதாவது "சாணக்கியரின் நகரம்", பண்டைய இந்திய தத்துவஞானியும், அரசியல்வாதியும், இராணுவ வியூகவாதியும் மற்றும் பேரரசர் சந்திரகுப்த மௌரியரின் ஆலோசகருமான சாணக்கியரின் பெயரால் அழைக்கப்படுகிறது.  

## வரலாறு
சாணக்கியபுரி என்பது இலுட்யன்சின் தில்லி பகுதியைத் தாண்டி புது தில்லியின் முதல் பெரிய விரிவாக்கப் பகுதியாகும். மத்திய பொதுப்பணித் துறை 1950 களில் இந்தப் பகுதியை உருவாக்குவதற்காக அங்கு அமைந்திருந்த குஜ்ஜர் இனத்தவர் தங்கியிருந்த கிராமத்திலிருந்து கையகப்படுத்தப்பட்ட ஒரு பெரிய நிலத்தை கையகப்படுத்தியது. பின்னர், இந்த நிலம் தூதரகங்கள், அதிபர்கள், உயர் அலுவலகங்கள் மற்றும் தூதர்களின் குடியிருப்புகளுக்கு ஒதுக்கப்பட்டது. இந்த உறைவிடம் சாந்தி பாதை (அமைதி சாலை) என அழைக்கப்படும் பரந்த மத்தியச் சாலையைச் சுற்றி பரந்த பசுமையான பகுதிகளுடன் கட்டப்பட்டுள்ளது. 80 ஏக்கர் பரப்பளவில் பரந்து விரிந்த நேரு பூங்கா 1969 இல் தூதரக பணியாளர்களின் குடும்பங்களுக்காக உருவாக்கப்பட்டது. காலப்போக்கில், இரண்டு சந்தைகள், இரண்டு கல்லூரிகள் மற்றும் தூதரகங்களால் நடத்தப்படும் பள்ளிகள் ( பிரித்தானியப் பள்ளி மற்றும் அமெரிக்க தூதரகப் பள்ளி உட்பட) அருகில் நிறுவப்பட்டன.  

அக்பர் விடுதி 1965-69 இல் இந்திய சுற்றுலா வளர்ச்சிக் கழகத்திற்காக இந்திய கட்டிடக் கலைஞர் சிவநாத் பிரசாத்தால் கட்டப்பட்டது. அதைச் சுற்றி யஷ்வந்த் வணிக வளாகம் கட்டப்பட்டது. பின்னர், 1969 இல் சாணக்கியா திரையரங்கம் ஒன்று சேர்க்கப்பட்டது. திரையரங்கம் பின்னர் இடிக்கப்பட்டது. 2017 இல் ஒரு புதிய திரையரங்கத்துடன் வணிக வளாகமாக மீண்டும் உருவாக்கப்பட்டது  

## அணுகல்
சாணக்கியபுரியின் முக்கிய சாலைகளில் சாந்தி பாதை, நியாய மார்க், நிதி மார்க், சந்திரகுப்த மார்க் மற்றும் பஞ்சசீல் மார்க் ஆகியவை அடங்கும். இவை தவிர, வட்டச் சாலை சுற்றுப்புறத்தின் தெற்கு விரிவாக்கம் வழியாக செல்கிறது. மேலும், அண்டைப் பகுதியான தௌலா குவான் எல்லையில் தேசிய நெடுஞ்சாலை 8 ஐ கடக்கிறது. சர்தார் படேல் மார்க் மேற்கில் அமைந்துள்ளது. அதே சமயம் நேரு பூங்காவிற்கு அப்பால் அமைந்துள்ள சாணக்கியா திரையரங்கம் தென்மேற்கே அமைந்துள்ளது. தில்லி வட்டச் சலை த்கொடர் வண்டி சாணக்கியபுரியில் நிற்கிறது. அதே நேரத்தில் லோக் கல்யாண் மார்க் மெட்ரோ நிலையம் மற்றும் ஜோர் பாக் மெட்ரோ நிலையம் ஆகியவை தில்லி மெட்ரோவின் அருகிலுள்ள நிலையங்களாகும்.  

## இத்னையும் காண்க

- இந்திய வெளியுறவுத் துறை அமைச்சகம்
# இரமேஷ் மெண்டோலா


**இரமேஷ் மெண்டோலா** (*Ramesh Mendola*) இந்தோரைச் சேர்ந்த பாரதிய ஜனதா கட்சி இந்திய அரசியல்வாதி ஆவார் 2008, 2013 மற்றும் 2018 ஆம் ஆண்டுகளில் மத்தியப் பிரதேச சட்டப் பேரவைக்குத் தேர்ந்தெடுக்கப்பட்டார். இவர் 2008 ஆம் ஆண்டு முதல் இந்தூர்-2 சட்டப் பேரவைத்தொகுதியிலிருந்து மத்தியப் பிரதேச சட்டப் பேரவை உறுப்பினராகத் தேர்தெடுக்கப்பட்டார். 2013 தேர்தலில் இவர் 91000 வாக்குகள் வித்தியாசத்தில் அதே தொகுதியில் வெற்றி பெற்றார். 2018 மத்தியப் பிரதேச சட்டப் பேரவைத் தேர்தலிலிலும் மெண்டோலா மீண்டும் அதே தொகுதியிலிருந்து 71000 வாக்குகள் வித்தியாசத்தில் வெற்றி பெற்று, புதிதாக தேர்ந்தெடுக்கப்பட்ட சட்டமன்றத்தில் மிகப்பெரிய வெற்றி வித்தியாசத்தில் வெற்றி பெற்றவர் என்ற பட்டத்தைத் தக்க வைத்துக் கொண்டார். இவர் மத்தியப் பிரதேச ஒலிம்பிக் சங்கத்தின் தலைவராக உள்ளார்.  

## அரசியல் வாழ்க்கை
இந்தோரைச் சேர்ந்த ரமேஷ் மெண்டோலா பாரதிய ஜனதா கட்சியின் தேசிய பொதுச்செயலாளர் கைலாஷ் விஜயவர்கியாவின் நெருங்கிய கூட்டாளியாகக் கருதப்படுகிறார்.  

சட்டப் பேரவைத் தேர்தலில் போட்டியிடுவதற்கு முன்பு, மெண்டோலா இந்தோர் நகரவைக்கு பலமுறை உறுப்பினராகத் தேர்ந்தெடுக்கப்பட்டுள்ளார். இந்தோர் பாஜகவின் நகரத் தலைவராகவும் பணியாற்றியுள்ளார். இவர் தனது தொகுதியான இந்தூர்-2 இல் உள்ள உள்ளூர் கடன் கூட்டுறவு சங்கமான நந்தா நகர் சாக் சககாரி சன்ஸ்தா மரியாடிட்டின் தலைவராகவும் பணியாற்றியுள்ளார்.  

## சர்ச்சைகள்
இரமேஷ் மெண்டோலா தனது தொகுதியான இந்தூர்-2 இல் அமைந்துள்ள நந்தநகரில் உள்ள ஒரு பள்ளி நிலத்தில், 'சுக்னி தேவி நில மோசடியில் ஊழல் செய்ததாக குற்றம் சாட்டப்பட்டார். பாஜக பொதுச் செயலாளர் கைலாஷ் விஜய்வர்கியாவுடன் இவர் நெருக்கமாக இருந்ததைத் தொடர்ந்து இந்த வழக்கு அரசியல் வட்டாரங்களில் அதிகமாக விவாதிகப்பட்டது. பின்னர், இந்த வழக்கில் ரமேஷ் மெண்டோலா மீதான குற்றச்சாட்டுகள் உயர் நீதிமன்றத்தால் கைவிடப்பட்டது. "
# ரெய்டு


**ரெய்டு** (*Raid (2023 film*)) என்பது 2023 இல் வெளிவந்த தமிழ் அதிரடி பரபரப்பூட்டும் திரைப்படமாகும். கார்த்தி எழுதி இயக்கிய, இப்படத்திற்கான வசனத்தை எம். முத்தையா எழுதியிருந்தார். இப்படம் சிவராஜ்குமார் நடிப்பில் 2018 இல் வெளியான கன்னடப் திரைப்படமான *டகருவின்* மறுஆக்கமாகும். இப்படத்தில் விக்ரம் பிரபு, ஸ்ரீ திவ்யா நடித்திருந்தனர். இரிஷி இரித்விக் வில்லனாக நடித்திருந்தார். சாம் சிஎஸ் இசையமைத்திருந்தார். 6 ஆண்டுகள் இடைவெளிக்குப் பின்னர் ஸ்ரீ திவ்யா நடித்த தமிழ்த் திரைப்படமாகும்.  

## நடிகர்கள்
- உதவி ஆணையாளர் பிரபாகரனாக விக்ரம் பிரபு
- வெண்பாவாக ஸ்ரீ திவ்யா
- வெண்மதியாக அனந்திகா சனில்குமார்
- தாலியாக இரிஷி இரித்விக்
- ஹரீஷ் பேரடி
- சிட்டியாக சௌந்தரராஜா
- கரப்பான் பூச்சியாக டேனியல் அன்னி போப்
- மாமாவாக வேலு பிரபாகரன்

## தயாரிப்பு
*டகரு* (2018) திரைப்பட வெற்றியைத் தொடர்ந்து, தமிழின் மறுஆக்கப் பதிப்பின் பதிப்புரிமையை இயக்குநர் எம். முத்தையாவுக்கு விற்கப்பட்டது. இவர் படத்தை விக்ரம் பிரபுவுடன் மறுஆக்கம் செய்ய ஒப்பந்தம் செய்யப்பட்டார். *வெள்ளைக்கார துரை* திரைப்படத்திற்குப் பின்னர் விக்ரம் பிரபு ஸ்ரீ திவ்யாவுடன் இரண்டாவது தடவையாக முக்கிய வேடங்களில் இணைந்து நடிக்க ஒப்பந்தம் செய்யப்பட்டார். இது ஸ்ரீ திவ்யாவின் கடைசித் தமிழ்ப் படமான *சங்கிலி புங்கிலி கதவ தொறே* திரைப்படத்திற்குப் பின்னர் நான்கு ஆண்டுகள் கழித்து நடித்த முதல் திரைப்படமாகும். இதன் தமிழ் மறுஆக்கத்திற்கு *ரெய்டு* என்று தலைப்பு வைக்கப்பட்டது.  

## பாடல்கள்
படத்தின் பாடல்கள் பின்னணி இசை ஆகியவற்றிற்கு சாம் சி. எஸ். இசையமைத்திருந்தார். பாடல் வரிகளை மோகன் ராஜன் எழுதியிருந்தார். ஒலிச்சுவடு சரேகமவால் விற்கப்பட்டது.  

## வெளியீடு
திரைப்படம் தீபாவளிக்கு முன்னதாக 2023 நவம்பர் 10 அன்று வெளியிடப்பட்டது. இப்படம் விமர்சகர்களிடமும் பார்வையாளர்களிடமும் கலவையான விமர்சனங்களைப் பெற்றது.
# இரத்ன ராம் சவுத்ரி



**இரத்ன ராம் சவுத்ரி** (*Ratna Ram Chaudhary*) இந்தியாவைச் சேர்ந்த ஓர் அரசியல்வாதியாவார். 1929 ஆம் ஆண்டில் இவர் பிறந்தார். இந்திய தேசிய காங்கிரசு கட்சியில் உறுப்பினராக இருந்தார். இராசத்தான் மாநிலத்தின் சட்டமன்ற உறுப்பினராக இருந்தார். சுதந்திர இந்தியாவுக்குப் பிறகு உருவான பஞ்சாயத்து ராச் அமைப்பில் 1959ஆம் ஆண்டு முதல் முறையாக இரத்ன ராம் சவுத்ரி சர்பஞ்சாகத் தேர்ந்தெடுக்கப்பட்டார். இதன்பிறகு, 22 ஆண்டுகள் தொடர்ந்து தோற்கடிக்க முடியாத சர்பஞ்சாக இருந்த இவர், 1977 ஆம் ஆண்டில் முதன்முறையாக காங்கிரசு கட்சியின் வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். பின்னர் 1980, 1990, 1998 ஆகிய ஆண்டுகளிலும் இதே தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  

இரத்ன ராம் சவுத்ரி 2019 ஆம் ஆண்டு நவம்பர் மாதம் 28 ஆம் தேதியன்று தனது 90 ஆவது வயதில் காலமானார்.
# சந்திராணி தாசு



**சந்திராணி தாசு** (*Chandrani Das*) இந்தியாவைச் சேர்ந்த ஒரு திரைப்பட நடிகையாவார். 1992 ஆம் ஆண்டு மார்ச்சு மாதம் 20 ஆம் தேதியன்று மேற்கு வங்காளத்தின் சந்தன்நகர் மாவட்டத்தில் இவர் பிறந்தார். இசுடார் பாரத் தொலைக்காட்சியில் ஒளிபரப்பான சுயம்வர்-மிகா டி வோட்டி உண்மை நிகழ்ச்சியில் சந்திராணி தாசு பங்கேற்றுள்ளார். சந்திராணி மிகவும் அழகாக இருப்பதாகவும், அவர் நடிகை சுவேதா திவாரி போல இருப்பதாகவும் நிகழ்ச்சியின் போது பாடகர் மிகா சிங் கூறியிருந்தார்.
# மௌன வழி


**மௌன வழி** (*Silent Way*) என்பது மொழி-கற்பிக்கும் நுட்பங்களுள் ஒன்றாகும். கலேப் கத்தேக்னோவால் உருவாக்கப்பட்ட இந்த நுட்பமானது மௌனத்தையே அதிகளவில் பயன்படுத்தும் கற்பித்தல் முறையாகவுள்ளது. 1963 இல் கத்தேக்னோ, இக் கற்பிக்கும் வழியை "அயல்மொழிகளைப் பள்ளிகளில் கற்பிக்கும் முறை: மௌன வழி" (*Teaching Foreign Languages in Schools: The Silent Way*) என்ற புத்தகத்தில் வெளியிட்டார். அன்றைய காலகட்டத்திலிருந்த மொழிக் கல்வியைக் கற்பிக்கும்முறை குறித்த அதிருப்தியினால் அவர் புதிய மாற்று நுட்பங்களைக் கண்டறிந்தார். இவரது கற்பிக்கும் முறையானது "மொழி-கற்பிக்கும் மாற்றுமுறை"யாகக் கருதப்பட்டது. குக் என்பார் இவரது முறையை "இதர பாணிகள்" என்ற தலைப்பின்கீழ் சேர்க்கிறார்; ரிச்சர்ட்சு, "மாற்று அணுகல்களும் முறைகளும்" என்பதன் கீழ் சேர்க்கிறார்; ஜின்& கோர்ட்டாசி "மனிதநேய அல்லது மாற்று அணுகல்கள்" என அழைக்கிறார்.  

இந்தக் கற்றல் வழியானது, தன்னிசையாகவும் அதீத ஈடுபாட்டுடனும் கூடிய பங்களிப்பை மாணவர்களிடம் வலியுறுத்துகிறது. இக் குறிக்கோளை அடைவதற்கு மௌனம் ஒரு கருவியாகப் பயன்படுத்தப்படுகிறது. மாணவர்களின் கவனத்தை ஒருமுகப்படுத்தல், பதில்களை வரவழைத்தல், மாணவர்களது பிழைகளை அவர்களே திருத்திக்கொள்ளல் போன்றவற்றுக்கு, ஆசிரியர் மௌனத்தையும் சைகைகளையும் பயன்படுத்துகிறார். இக்கற்றல் முறைக்கு உச்சரிப்பு அடிப்படையாக அமைகிறது; ஒவ்வொரு பாடத்திற்கும் அதிகப்படியான நேரம் செலவிடப்படுகிறது; முறையான பாடத்திட்டம் பின்பற்றப்படுகிறது; செயற்பாட்டிலுள்ள பல்துறையிலான குறைந்த வார்த்தைகளைச் சொல்லித்தருவதில் கவனம் செலுத்துகிறது; மொழிபெயர்ப்பும் வெறுமனே மனப்பாடம் செய்வதும் தவிர்க்கப்படுகின்றன. வார்த்தைகளை அவை பயன்படுத்தப்படும் சூழலுடனும் பொருளுடனும் பழக்கப்படுத்தப்படுகின்றன. மாணவர்களைக் கவனித்தல் மூலமே மதிப்பாய்வுகள் செய்யப்படுகின்றன; ஆசிரியர்கள் எந்தவொரு முறைசார் தேர்வும் நடத்துவதில்லை.  

## படத்தொகுப்பு
# எம். ஜி. சங்கர் ரெட்டியார்

**எம். ஜி. சங்கர் ரெட்டியார்** (*M. G. Sankar Reddiyar*) ஒரு இந்திய சமூக சேவகர், தொழில்முனைவோர் மற்றும் அரசியல்வாதி ஆவார். இவர் தனது வாழ்நாளில் மூன்று முறை சட்டமன்ற உறுப்பினராக பணியாற்றினார். 1952 ஆம் ஆண்டு 1957 ஆம் ஆண்டு மற்றும் 1962 ஆம் ஆண்டு நடைபெற்ற தேர்தல்களில் இந்திய தேசிய காங்கிரசு வேட்பாளராக நாங்குனேரி தொகுதியிலிருந்து தமிழ்நாடு சட்டப் பேரவைக்குத் தேர்ந்தெடுக்கப்பட்டார். இவர் மக்களுக்காகவும்‌ அவரது தொகுதியின் முன்னேற்றத்திற்காக அயராது உழைத்தார்.  

## வாழ்க்கைக் குறிப்பு
குருவையா ரெட்டியார், சுப்பம்மாள் இணையருக்கு மகனாகப் பிறந்த இவர், தனது படிப்பைத் தொடர இலங்கைக்குச் சென்றார். தொழில்முனைவு உணர்வு எம். ஜி. சங்கரை மென்பான பானங்கள் வணிகத்தில் ஈடுபட தூண்டியது. "விம்டோ ஹவுஸ்" என்ற பெயரில் அவர் தயாரித்த பானங்கள் அந்த நேரத்தில் இலங்கைத் தீவில் பணியாற்றிய பிரித்தானிய இராணுவத்தினரிடையே பிரபலமாக இருந்தன. அவரது வணிகம் வளர்ந்து தீவில் வேர் ஊன்றியது. இந்தியா திரும்பிய இவர், நாங்குனேரிக்கு அருகில் குடியேறி தனது தொழில்முனைவு மற்றும் சமூக சேவை செயல்களைத் தொடர்ந்தார். சங்கர் ரெட்டியார் 1962 ஆம் ஆண்டு திசம்பர் 25 நாள் தனது மூன்றாவது முறையாக பதவி வகித்தபோது இறந்தார்.
# ராப்பரி மக்கள்

**ராப்பரி மக்கள்**, இந்தியாவின் இராஜஸ்தான், குஜராத்தின் கட்ச் மாவட்டம் மற்றும் பாகிஸ்தானின் சிந்து மாகாணப் பகுதிகளில் வாழும் பழங்குடிகள் ஆவர்.இவர்கள் தற்போது நாடோடி வாழ்க்கை வாழ்கின்றனர்.  
, ஆண்டு 1890]]  

## தொன்மம் & வரலாறு
அரேபியர்களின் வழித்தோன்றல்கள் எனக்கருதப்படும் ராப்பரி மக்கள், பலுசிஸ்தான் பகுதியில் புலம்பெயர்ந்தனர். இம்மக்களின் குலதெய்வம் ஹிங்குலாம் மாதா ஆவார். இராசபுத்திரர்கள் மற்றும் சரண் மக்கள் போன்று, போர் வீரர்களான ராப்பரி மக்கள் 12-14ம் நூற்றாண்டுகளில் மார்வார், சிந்து, கட்ச் பகுதிகளில் குடியேறினர்.
# சம்கவுர் சாகிப் சட்டமன்றத் தொகுதி



**சம்கவுர் சாகிப் சட்டமன்றத் தொகுதி** (தொகுதி வரிசை எண்:51) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ரூப்நகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *டாக்டர் சரண்ஜித் சிங்* ஆவார். 2022 பஞ்சாப் சட்டமன்றத் தேர்தலில் 70,248 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *சரன்ஜித்சிங் ஜன்னி* என்பவரை 7,942 வாக்குகள் வித்தியாசத்தில் தோற்கடித்தார்.
# தாகா சட்டமன்றத் தொகுதி



**தாகா சட்டமன்றத் தொகுதி** (தொகுதி வரிசை எண்:68) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி லூதியானா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் சிரோமணி அகாலி தளம் கட்சியைச் சேர்ந்த *மன்பிரீத் சிங் அயாலி* ஆவார். 2022 பஞ்சாப் சட்டமன்றத் தேர்தலில் 49,909 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *கேப்டன் சந்தீப் சிங் சாந்து* என்பவரை 5,807 வாக்குகள் வித்தியாசத்தில் தோற்கடித்தார்.
# தசுயா சட்டமன்றத் தொகுதி



**தசுயா சட்டமன்றத் தொகுதி** (தொகுதி வரிசை எண்:40) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஹோசியார்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *கரம்பீர்சிங் குமான்* ஆவார். 2022 பஞ்சாப் சட்டமன்றத் தேர்தலில் 43,272 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *அருண் டோக்ரா* என்பவரை 8,587 வாக்குகள் வித்தியாசத்தில் தோற்கடித்தார்.
# சோம்நாத் பாரதி



**சோம்நாத் பாரதி** (*Somnath Bharti*) (பிறப்பு: 10 மே 1974) ஆம் ஆத்மி கட்சி அரசியல்வாதியும், தில்லி உயர் நீதி மன்றம் மற்றும் இந்திய உச்ச நீதிமன்ற வழக்கறிஞரும் ஆவார். 2013 தில்லி சட்டமன்றத் தேர்தலில் இவர் மால்வியா நகர் தொகுதிலியிலிருந்து தில்லி சட்டமன்ற உறுப்பினராக தேர்ந்தெடுக்கப்பட்டார். இவர் 28 டிசம்பர் 2013 முதல் 14 பிப்ரவரி 2014 முடிய ஆம் ஆத்மி கட்சியின் தில்லி அரசின் சட்டம், சுற்றுலா, நிர்வாகச் சீருத்தம், கலை & பண்பாட்டுத் துறைகளின் அமைச்சராகப் பணியாற்றியானர்.  

2020 தில்லி சட்டமன்றத் தேர்தலில் இவர் மால்வியா நகர் சட்டமன்றத் தேர்தலில் ஆம் ஆத்மி கட்சி சார்பில் மீண்டும் போட்டியிட்டு வென்றார் இவர் தில்லி சட்டமன்ற பொதுக் கணக்கு குழுவின் தலைவராக நியமிக்கப்பட்டார்.
# பிபிஜி கலை அறிவியல் கல்லூரி



**பிபிஜி கலை அறிவியல் கல்லூரி** (*PPG-CAS*) என்பது 2018ஆம் ஆண்டில் இந்தியாவின் கோயம்புத்தூரில் தொடங்கப்பட்ட கலை அறிவியல் கல்லூரியாகும். இது பாரதியார் பல்கலைக்கழகத்தின் இணைப்புக் கல்லூரியாக விளங்கி வருகிறது. இக்கல்லூரி, பி பெரிச்சி கவுண்டர் நினைவு கல்வி அறக்கட்டளைக்கு சொந்தமான கலை அறிவியல் கல்லூரியாகும். இக்கல்லூரி இளநிலைப் படிப்புகளையும், முதுகலைப் படிப்புகளையும் வழங்கி வருகிறது. பிபிஜி கல்விக் குழுமத்தின் தாளாளராக சாந்தி தங்கவேலுவும் கல்லூரி முதல்வராக முனைவர் நா.முத்துமணியும் பதவி வகிக்கின்றனர்.  

## துறைகள்
- கணினி அறிவியல் துறை
- வணிகவியல் துறை
- மொழியியல் & கணிதவியல்துறை
# கார்சேரி



**கார்சேரி** (*Karseri*) இந்தியாவில் தமிழ்நாட்டில் மதுரை மாவட்டத்தில் உள்ள ஒரு கிராமம் ஆகும்.ஏர்வாடியைச் சேர்ந்த குதுப் சுல்தான் சையத் இப்ராகிம் சாகீத் மற்றும் மதுரையில் திருப்பரங்குன்றத்தைச் சேர்ந்த சுல்தான் சிக்கந்தர் பாதுஷா ஆகியோரின் படையில் வீரராக இருந்த சையது இப்ராகிம் சாகித் கல்லறை இங்கு உள்ளது. இசுலாமிய மாதமான ஜுமாதா அல்-அவ்வால் மாதத்தின் 15வது இரவில் அவரது தர்காவில் (சந்நிதியில்) இவர் இறந்த (உர்ஸ்) அனுசரிக்கப்படுகிறது.
# ஆதிசீ



**அத்திஷி சிங்** (*Atishi Singh*),தில்லி ஆம் ஆத்மி கட்சி அரசியல்வாதியும், கல்விக் கொள்கை வகுப்பாளரும் ஆவார். இவர் 2020 தில்லி சட்டமன்றத் தேர்தலில் கால்காஜி சட்டமன்றத் தொகுதியிலிருந்து ஆம் ஆத்மி கட்சி சார்பில் தில்லி சட்டமன்ற உறுப்பினராக<nowiki/>த் தேர்ந்தெடுக்கப்பட்டார். இவர் 9 மார்ச் 2023 முதல் தில்லி அரசின் கல்வி, மகளிர் & குழந்தைகள் நலம், பண்பாடு, சுற்றுலா மற்றும் பொதுப்பணித் துறை அமைச்சராகச் செயல்படுகிறார். இவர் அரவிந்த் கெஜ்ரிவாலின் பதவி விலகல் அறிவிப்பிற்குப் பிறகு 2024 ஆம் ஆண்டு செப்டம்பர் 17-ஆம் நாள் புது தில்லி ஒன்றியப் பிரதேசத்தின் எட்டாவது முதலமைச்சராகப் பொறுப்பேற்றுக் கொண்டுள்ளார்.
# 2-இண்டோலின்தயோன்



**2-இண்டோலின்தயோன்** (*2-Indolinethione*) என்பது C<sub>8</sub>H<sub>7</sub>N<sub>S</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். C<sub>8</sub>H<sub>6</sub>(S)(NH) என்ற அமைப்பு வாய்ப்பாட்டாலும் இதை அடையாளப்படுத்தலாம். 2-இண்டோலின்தயோன் தயோன் குழுவைக் கொண்ட ஈரைதரோயிண்டோலின் வழிப்பெறுதியாக கருதப்படுகிறது. 2-மெர்காப்டோயிண்டோல் சேர்மத்தின் கட்டமைப்பு மாற்றியமான இச்சேர்மம் வெண்மையான நிறத்துடன் ஒரு திண்மப் பொருளாகக் காணப்படுகிறது. 2-ஆக்சியிண்டோலை தயோயேற்றம் செய்து 2-இண்டோலினெத்தியோன் தயாரிக்கப்படுகிறது. 2-இண்டோலின்தயோன் பல்வேறு இயற்கைப் பொருட்கள் தயாரிப்பதற்கான முன்னோடிச் சேர்மமாகும்.
# அந்தியோகஸ் IV எபிபேன்ஸ்


**அந்தியோகஸ் IV எபிபேனஸ்** (''Antiochus IV Epiphanes')' (கிமு215 – 164) எலானியத்தில் மேற்காசியாவை ஆண்ட கிரேக்க செலுக்கியப் பேரரசர் ஆவார்.இவர் பேரரசர் மூன்றாம் அந்தியோகசின் மகன் ஆவார். இவர் செலூக்கிய பேரரசை கிமு 175 முதல் 164 முடிய ஆட்சி செய்தார்இவரது ஆட்சிக் காலத்தில் யூதேயா மற்றும் சமாரியா வாழ் யூதர்கள் படுகொலை செய்யப்பட்டனர். மேலும் யூதேயாவில் செலூக்கியப் பேரரசுக்கு எதிராக மக்கபேய யூதர்கள் கிளர்ச்சி செய்து மக்கபேயர் இராச்சியத்தை நிறுவினர்.
# பாம்பே (உரோம்)


**ஜீனீயஸ் பாம்பீஸ் மக்னஸ்** (Gnaeus Pompeius Magnus) (; (பிறப்பு:கிமு செப்டம்பர் 106 -இறப்பு:கிமு 28செப்டம்பர் 48)  
இவர் மகா பாம்பே என்றும் அழைக்கப்படுகிறார். இவர் உரோமைக் குடியரசின் செனட் சபை உறுப்பினரும், உரோமைப் போர்ப்படைத் தளபதியும் ஆவார். உரோமைப் பேரரசின் முன்னாள் சர்வாதிகாரி மற்றும் படைத்தலைவர் **சுல்லா**வின் படைத்தலைவராக பாம்பே பணியாற்றினார். பின்னர் ஜூலியஸ் சீசரின் அரசியல் கூட்டாளியாகவும், இறுதியாக எதிரியாகவும் மாறினார்.  
கிமு 48ல் பாம்பே பண்டைய எகிப்தை ஆண்ட கிரேக்கத் தாலமி வம்ச மன்னர் பதிமூன்றாம் தாலமியுடன் நடைபெற்ற போரில் ஜூலியஸ் சீசர் கொலையுண்டு இறந்தார்.  

## பாம்பேயின் வாழ்க்கை மற்றும் பணியின் காலவரிசை
- கிமு 29&nbsp; செப்டம்பர் 106&nbsp; –பீசனூமில் பிறப்பு
- கிமு 86&nbsp; - ஆண்டிஸ்தியாவுடன் திருமணம்
- கிமு 89&nbsp;– உரோம் சமூகப் போரில் தன் தந்தை அஸ்குலமுடன் இணந்து போரிடல்
- கிமு 83&nbsp; – உரோம் சர்வாதிகாரி சுல்லாவின் படைப்பிரிவில் இணைதல்
- கிமு 83–82&nbsp;–சர்வாதிகாரி சுல்லாவிற்காக இத்தாலியில் போரிடல்.
- கிமு 82&nbsp; – முதல் மனைவி ஆண்டிஸ்தியா மணமுறிவு செய்தல். ஆமில்லாவை மணத்தல், பிரசவத்தின் போது இறத்தல்
- கிமு 82–81&nbsp; –கையூஸ் மரியஸ் கூட்டுப்படைகளை சிசிலி மற்றும் எகிப்தில் தோற்கடித்தல்
- கிமு 81&nbsp; – உரோமுக்கு திரும்புதல்; வெற்றியை கொண்டாடுதல்
- கிமு 79&nbsp; – முசியா தெர்தியாவை பாம்பே மணத்தல்
- கிமு 76–71&nbsp; – ஸ்பெயினின் செர்டோரியசை எதிர்த்து படை திரட்டல்
- கிமு 71&nbsp;– இத்தால் திரும்பல். அடிமை ஸ்பார்டக்கஸ் வீரர்களின் கிளர்ச்சியை அடக்குதல். ரோமின் மூம்மூர்த்திகளில் ஒருவராதல்.
- கிமு 70&nbsp; –உரோமைக் குடியரசை, உரோமைப் பேரரசாக மாற்றிய மார்கஸ் லிசினியஸ் கிராசசின் ஆலோசராகதால்.
- கிமு 67&nbsp;– ஆசியா மாகாணத்தின் கடற்கொள்ளையர்களை தோற்கடித்தல்
- கிமு 66–61&nbsp; – போன்டசின் மன்னர் மிதிரிடேட்சை போரில் தோற்கடித்தல்
- கிமு 64–63&nbsp; –லெவண்ட், சிரியா மற்றும் யூதேயா மீது படையெடுத்தல்
- கிமு 61 -மனைவி மூசியா தெர்தியாவை மணமுறிவு செய்தல்
- கிமு 29 செப்டம்பர் 61&nbsp; – மூன்றாவது வெற்றி
- கிமு April 59&nbsp; – ஜூலியஸ் சீசர் , மார்கஸ் லிசினியஸ் கிராசசஸ் உடன் பாம்பே உரோமைப் பேரரசின் முதல் மும்மூர்த்திகளில் ஒருவராதல்.
- கிமு 58–55&nbsp; –எசுப்பானியாவை நிர்வகித்தல். பாம்பே அரங்கம் கட்டத் துவங்குதல்
- கிமு 55&nbsp; – மார்கஸ் லிசினியஸ் கிராசசின் ஆலோசகராதல். பாம்பே அரங்கம் திறக்கப்படல்.
- கிமு 54&nbsp; –மனைவி சூலியா மகப்பேறின் போது இறத்தல். முதல் மும்மூர்த்திகளின் ஆட்சி முடிவுற்றது.
- கிமு 49&nbsp; – பாம்பே பழமைவாதிகளுடன் கிரேக்கத்திற்கு பின்வாங்கும் போது, சீசர் இத்தாலியை முற்றுகை இடல்
- கிமு 48&nbsp;–கிரேக்கத்தில் பாம்பேவின் படைகளை, சீசர் தோற்கடித்தல்; பாம்பே எகிப்திற்கு தப்பியோடல். பின்னர் பெலுசியம் எனுமிடத்தில் கொல்லப்படல்.

## அடிக்குறிப்புகள்
# சுரேந்திர குமார்


**சுரேந்திர குமார்** (*Surendra Kumar*) ஓர் இந்திய அரசியல்வாதியும் தில்லி சட்டமன்ற உறுப்பினரும் ஆவார். தில்லி சட்டமன்ற உறுப்பினராக, இவர் கோகல்பூர் சட்டமன்றத் தொகுதியைப் பிரதிநிதித்துவப்படுத்துகிறார். இவர் கோகல்பூர் சட்டமன்றத் தொகுதி, தில்லி ஆம் ஆத்மி கட்சியின் உறுப்பினரும் ஆவார். 2008 முதல் 2013 வரை சட்டமன்ற உறுப்பினராகவும் இருந்தார். தேசிய அமைப்பாளர் அரவிந்த் கெஜ்ரிவால், தில்லி தேர்தல் தலைவர் சஞ்சய் சிங் முன்னிலையில் சுரேந்திர குமார் சஞ்சய் சிங் 17 அக்டோபர் 2019 அன்று தில்லி ஐடிஓவில் உள்ள ஆம் ஆத்மி கட்சி அலுவலகத்தில் அஅம் ஆத்மி கட்சியில் சேர்ந்தார்.
# துன் ரசாக் எக்ஸ்சேஞ்சு



**துன் ரசாக் எக்ஸ்சேஞ்சு** என்பது பன்னாட்டு நிதி மற்றும் வணிகத்திற்காக, கோலாலம்பூரின் மையப் பகுதியில் ஒரே மலேசியா மேம்பாட்டு நிறுவனத்தின் (**1MDB**) மூலம் உருவாக்கப்பட்ட 70 ஏக்கர் மேம்பாட்டு திட்டம் ஆகும்.  

மலேசியாவின் இரண்டாவது பிரதமர் அப்துல் ரசாக் உசேன் பெயரைக் கொண்ட துன் ரசாக் சாலை, இந்தத் திட்ட வளாகத்திற்கு அருகில் அமைந்து இருந்ததால் இந்த வளர்ச்சித் திட்டத்திற்கும் அவரின் பெயரால் பெயரிடப்பட்டது .  

இந்தத் திட்டத்தில் மொத்தம் 26 கட்டிடங்கள், அலுவலகங்கள், குடியிருப்புகள், தங்கும் விடுதிகள், சில்லறை விற்பனை அங்காடிகள், உணவகங்கள் மற்றும் கலாசாரச் சலுகை மையங்கள் என 21 மில்லியன் சதுரஅடிக்கும் அதிகமான பகுதிகள் உள்ளன.  

## பொது

இந்தத் திட்டம் 2017/2018-இல் முடிக்க திட்டமிடப்பட்டது. தொடக்கக் கட்டம் 15 வருட வளர்ச்சிக் காலத்தைக் கொண்டது..  

துன் ரசாக் எக்ஸ்சேஞ்ச் திட்டத்தின் முக்கிய கட்டிடம் எக்ஸ்சேஞ்ச் 106 கோபுரம் ஆகும். இது தற்போது மலேசியாவின் மூன்றாவது உயரமான வானளாவிய கட்டிடமாகும், மேலும் இது முடிந்ததும் இரண்டாவது உயரமான கட்டிடமாகும்.  

## துன் ரசாக் எக்ஸ்சேஞ்ச் வளாகத்தின் உயரமான கட்டிடங்கள்

- எக்ஸ்சேஞ்ச் 106 கோபுரம் -453.6 மீட்டர் - 106
- TRX குடியிருப்பு B - 235 மீட்டர் - 57
- அஃபின் கோபுரம் - 233 மீட்டர் - 47
- TRX குடியிருப்பு A - 233 மீட்டர் - 53
- கோர் குடியிருப்பு - 228 மீட்டர் - 50

## போக்குவரத்து

ஜூலை 2017 முதல், விரைவுப் போக்குவரத்து காஜாங் லைன் மற்றும் பிவிரைவுப் போக்குவரத்து லைன்களின் ஒரு பகுதியாக உடனடியாக கேஜி20 பிஒய்23 துன் ரசாக் எக்ஸ்சேஞ்ச் விரைவுப் போக்குவரத்து நிலையம் உள்ளது. ரேபிட் கேஎல் பேருந்து பாதை T407 விரைவுப் போக்குவரத்து நிலையத்தை கம்பங் பாண்டனுடன் இணைக்கிறது,  

அதே நேரத்தில் நீண்ட பாதை 402 (சாதாரண வழி) மாலூரி, ஜாலான் அம்பாங், KLCC, மருத்துவமனை கோலாலம்பூர் மற்றும் இறுதியாக ஜூலை 2017 முதல், விரைவுப் போக்குவரத்து காஜாங் லைன் மற்றும் பிவிரைவுப் போக்குவரத்து லைன்களின் ஒரு பகுதியாக உடனடியாக கேஜி20 பிஒய்23 துன் ரசாக் எக்ஸ்சேஞ்ச் விரைவுப் போக்குவரத்து நிலையம் உள்ளது.  

[[ரேபிட் கேஎல் பேருந்து பாதை T407 விரைவுப் போக்குவரத்து நிலையத்தை கம்பங் பாண்டனுடன் இணைக்கிறது, அதே நேரத்தில் நீண்ட பாதை 402 (சாதாரண வழி) மாலூரி, ஜாலான் அம்பாங், கோலாலம்பூர் நகர மையம், கோலாலம்பூர் மருத்துவமனை மற்றும் இறுதியாக தித்திவாங்சா பேருந்து மையத்தை இணைக்கிறது.  

### பேருந்து

துன் ரசாக் எக்ஸ்சேஞ்ச் டன்னல் ஸ்மார்ட் சுரங்கப்பாதையின் நுழைவாயிலுக்கு அருகில் அமைந்துள்ளது மற்றும் ஜாலான் துன் ரசாக், ஜாலான் கம்பங் பாண்டன் மற்றும் மஜு எக்ஸ்பிரஸ்வே மஜூ விரைவுச்சாலை ஆகியவற்றின் சந்திப்பிற்கு அருகில் உள்ளது, இது கோலாலம்பூர் நகரத்தை சைபர்ஜெயாவுடன் சைபர்ஜெயா.